<classify> Akizungumza Dar es Salaam jana, Mkurugenzi wa Mawasiliano wa Yanga, Jerry Muro alisema wachezaji wote na Kocha Mkuu, Hans van Pluijm watakwenda safari hiyo. Kule Tanga kuna mechi mbili muhimu sana kwetu, kwa hiyo tutaondoka na timu yote kwa sababu tunatarajia kupata ushindani mkubwa sana, alisema Muro na kuongeza kuwa.Tunajua hatua hii ya ligi ni ya lala salama, kila timu inataka kushinda, na kama unavyojua mechi za ugenini zinavyokuwa ngumu, lakini tumejipanga kuondoka na pointi zote sita Tanga, alisema Muro.Yanga inaanza mzunguko wa pili wa ligi ikiwa nafasi ya pili kwenye msimamo kwa kufikisha pointi 23 katika mechi tisa ilizocheza. Azam ndio inaongoza kwa kuwa na pointi 25, Mtibwa Sugar ikishika nafasi ya tatu kwa kufikisha pointi 22 na Simba ni ya nne ikiwa na pointi 21.  <topic>: MICHEZO 